JohanHeinsen/ENO huggingface dataset:
Aarhuus Stifts-Tidende, 1841-01-15
, den 12te Januar. J Forgaars har Hs. M. Kongen, i Erkjendelse af det Gavnlige i, at Hs. Kgl. Høihed Kronprindsen ikke blot i en særskilt Embedsstilling, men ved at tage Deel i de Forhandlinger, der omfatte Statens Tarv i Almindelighed, gives Leilighed til endmere at virke med Hs. Maj. til Fædrelandets Hæder og Vel, som er det eneste Formaal for Hs. Majestæts allernaadigste Bestræbelser, beordret Hs. Kgl. Høihed fra nu af at tage Deel i det Geheime-Statsraad. Jdet vi meddele Ovenstaaende tilføie vi, at denne Efterretning sikkert vil blive modtaget med Glæde af enhver sand Fædrelandsven. (B. T.)J Statsraadet er der afgivet Resolutioner ang. Jernbanesagen i Holsteen og den Roeskildske Stænderforsamlings Petition desangaaende. (A. M., Det lader sig ikke nægte, at Christian den Ottende forstaaer at vælge sine Mænd, og vi have kun hørt en Mening om, at samtlige Collegier ikke kunde være blevne bedre besat, end de ere blevne; men det viser ogsaa at Collegial-Besætningen ikke har været saa ringe, som Mange have meent, thi det nye Personale er ganske sammensat af de forhaanden værende Elementer. Man vilde imidlertid gjøre de af gaaede Embedsmænd Uret, om man vilde søge Aarsagen til deres Afsked i deres Udduelighed eller mindre Duelighed; vel ere vi af den Mening, at det er Eliten, som man har beholdt tilbage, men at der ogsaa blandt de Afgaaede findes udmærket duelige Mænd, vi ville blot som Exempel nævne den forrige Committerede i General-Toldk. Preusser, en Mand, hvem Regjeringen vist ogsaa snart vil anvende i et andet Embede. Det fremgaaer iøvrigt af den stedfundne Reorganisation, at man, saameget som det har kunnet lade sig gjøre, uden ganske at opgive Collegialformen, har søgt at indpode den ministerielle eller departementale Bestyrelse. De nye Departementschefer ville blive temmelig uafhængige af hinanden, og der er ingen Tvivl om, at det vil have en heldig Jndflydelse paa Forretningernes conseqvente og hurtige Expedition. (L. F. St. T.)
Aarhuus Stifts-Tidende, 1841-01-15
Justitsraad Møller, der er bleven udnævnt til Decisor for Revisionsvæsenet, er bleven tillagt 2,500 1 Gage. Med Hensyn til det underordnede Personale ere Gagerne regulerede saaledes: 4 Fuldmægtige (en ny Værdighed) 800 1, 4 Cancellister med 600 8, 4 dito med 500, og 4 dito med 400.
Aarhuus Stifts-Tidende, 1841-01-15
Kammerraad og Toldinspecteur Øckenholt er efter Sigende afgaaet med 2,200 Vartpenge. (S. Bl.)¬
Aarhuus Stifts-Tidende, 1841-01-15
Der tænkes nu paa en Forening af Møller lauget og Bagerlauget, som vist ogsaa er meget hensigtsmæssigt, da de begge behandle samme Product. Møllerne skulle være villige til Foreningen, men Bagerne skulle ikke vise meget Appetit dertil, hvilket turde være et temmelig slaaende Beviis for, hvad der har været saameget omtvistet i den senere Tid, at Bager nes Næringsvei er sær indbringende. (S. Bl.)Der er nu taget den Bestemmelse, at den kgl. Stald fra 1 Jan. d. A. skal forsynes med Halvblodsheste, der, forsaavidt de ere at erholde, skulle opkjøbes her i Landet. At denne Foranstaltning vil virke gavnligt paa Hesteavlen, trænger vel neppe til noget Beviis, men endnu mere vilde der dog udrettes til dennes Bedste, hvis Cavalleriet blev remonteret med Halvblodsheste. Det vilde koste meere, men upaatvivlelig bære rigelige Renter for Landet. Admiralitetet har ladet bestille to Krigsdampskibe i Engelland; det ene skal være af Jern. (Dannev.)
Aarhuus Stifts-Tidende, 1841-01-15
Bladet "Dagen" henleder Opmærksomheden paa det "characteristiske Træk hos den sjællandske Bonde, af 45 Vælgere i det 7de Landdistrict kun havde villet stemme paa Hs. Maj. Kongen, uagtet Valgdirecteuren, men forgiæves, havde forestillet dem deres Misforstaaelse i denne Henseende, og at hine Mænd derfor erklærede, at naar de ikke kunde erholde Hs. Majestæt til deres "Støtte, vilde de ingen Deputeret have, hvorefter de forlode Valghandlingen uden at have afgivet Stemmer. (Dagen, vil have erfaret ligelydende Yttring af Bønderne i Lundbye Sogn ved Holbekskanten.)
Aarhuus Stifts-Tidende, 1841-01-15
Ved en stor Kanefart, som det kongelige Herskab i Middags foretog til Sorgenfri, blev den forreste Kane overkjørt af 2de løbske Heste ved Nørre-Port og splintret i mange Stykker, uden at Hs. Majestæt Dronningens Kammerfrøken v. Walterstorf, som var i Kanen, og Staldmester v. Haxthausen, som kjørte samme, kom til nogen Skade.
Aarhuus Stifts-Tidende, 1841-01-15
De kongelige Godser Egemark og Alkestrup paa Holbeks Amt, som i Aaret 1823 bleve tilskjødede Kongen for 176,500 Sølv, og som siden ere blevne administrerede for den kongelige Kasses Regning, ere ved Auctionen den 9de d. M. solgte for 361,000 Sølv, nemlig Gemark Gods til Overkrigscommissair Gruner paa Kjærup for 207,500, og Alkestrup Gods til Proprietair H. Hansen paa Skovs gaard for 153,500. Den kongelige Kasse har altsaa paa disse Godser indvunden 184,500, og maa saaledes have et anseeligt Overskud, der langt vil overstige de Bekostninger, der ere anvendte paa Godserne.
Aarhuus Stifts-Tidende, 1841-01-15
J "Corsaren" læstes nylig: "Danmarks Louis Philip, Dagens Udgiver, Hr. Krigsassessor Rostok, har føiet sig efter Nationens Pluralitet og afskediget Ministeriet Hansen & Comp. I dettes Sted har han dannet et nyt, der bestaaer af flere foregaaende Ministeriers Levninger, hvortil er føiet en aldeles ny Mand som Conseilpræsident. Portefenillerne ere fordeelte saaledes: Hr. T. Becker, der tidligere har prostitueret sig i det Jndenlandske, har faaet det Udenlandske, Hr. H. Trøyel, der indtil Dato stadig har prostitueret sig baade i det Jnden- og Udenlandske, har faaet det Jndenlandske, og Hr. L. Fribert, der hidtil endnu ikke har havt Leilighed til at prostituere sig, skal gaae de Andre tilhaande som Præsident og øve sig i Prostitutionsvæsenet, hvortil han formodentlig ikke savner Evner. Vi tillade os at ønske al mulig Held.
Aarhuus Stifts-Tidende, 1841-01-15
Man paastaaer bestemt, at Bladet "Dagens skal være valgt til et fremtidigt Regjeringsorgan. (Dv.
Aarhuus Stifts-Tidende, 1841-01-15
Hos Silke= og Klædehandler Westrup paa St. Kjøbmagergade opstod igaar en Jldebrand, der nær havde kostet hans fire Børn Livet. Disse befandt dem nemlig ene i et Værelse og kom med et Lys til at antænde Gardinerne. Jlden udbredte sig snart Værelset, tog sat i en derværende Seng og havde allerede angrebet det ene Barns Klæder, da den hurtig tililende Hjelp reddede dem. (Md.)- Det stærke Sneefald, der har fundet Sted i de sidste Dage, har ret bragt Kanefarten i Gang i Kjøbenhavn. Man hører nu idelig Bjældeklang og Pidskesmeld i Gaderne, og de ved saadan Leilighed forefaldende hyppige Ulykker mangle heller ikke. Saaledes væltede forleden i en af Byens Gader en Kane som var stødt mod en anden, og den udenpaa siddende Herre forslog sig saa stærkt, at han maatte bringes paa Hospitalet. J Søndags løb en Hest løbsk med en Kane, som den splintrede i Stykker og trak den indesiddende Dame, som ved Cavalierens Uforsigtighed havde faaet Tømmen om Halsen, et langt Stykke med sig, indtil den blev standset og den ulykkelige Dame, blodig og sandsesløs, blev i en Kareth kjørt bort i den frygteligste Tilstand. (Sjællandsp.)- J denne Juletid saae man hos Conditor Pedrin i Khvn. to Sukkertempler, der, efter hans Forsikkring, have kostet hvert 100 1. De ere gjorte i Paris, og vare bestemte til Kronningen, men bleve ikke modtagne. (L. F. Av.)- Af de ved Kunstforeningens nys foretagne Lodtrækning faldne Gevinster kom kun een til Jylland, nemlig et Søstykke af Dahl, der vandtes af Agent Nyholm til Schaarupgaard.
Aarhuus Stifts-Tidende, 1841-01-15
Ved Avisens Slutning modtoge vi Underretning om, at ved Valghandlingen paa Møen har Professor Clausen af 203 mødende Vælgere erholdt 192 Stemmer. (Sp.)
Aarhuus Stifts-Tidende, 1841-01-15
Odense, den 12te Jan. J Søndags Aftes aabnedes den nye smukke Dandsesal i den nye Klubgaardved et Bal, der havde en dobbelt Høitidelighed, saasom det paa samme Dag tillige var Hs. K. H. Kronprindsens tilkommende Gemalindes, Hs. K. H. Kronprindsesse Caroline af Mecklenburg-Strelitz's tyveaarige Fødselsdag.
Aarhuus Stifts-Tidende, 1841-01-15
Haderslev, den 13de Jan. J Flensborg skal efter Forlydende de hidtilværende Stænderdeputerede, dHrr. Agent Jensen og Senator P. Nielsen, være blevne valgte paany for de næste 6 Aar. Tøndern har man derimod valgt en af Danskhedens heftigste Modstandere, Hr. Advocat Beseler i Slesvig. Hvilket Udfald Valget her vil faae den 19de ds. lader sig ikke forud bestemme. At den agtede Borger ven Hr. P. H. Lorenzen vil blive valgt igjen tør man neppe vente, thi Borgerne vove endnu ikke at stemme paa ham af Frygt for de Store og de Studerede, som endnu ikke kunne tilgive ham, at han ikke vilde følge med dem i Krigen mod Sprogforordningen af 14de Mai. (Dannevirke.)
Aarhuus Stifts-Tidende, 1841-01-15
Veile. J en kort Tid har det et Par Gange været Tilfælde her, at man har fundet Skamskrifter opslagne paa Borgernes Huse. J Mandags Form. indtraf Hr. Magister Lindberg her i Byen, og fortsatte efter nogle Timers Ophold Reisen til en By i Bjerge Herred. (Veile Av.)
Aarhuus Stifts-Tidende, 1841-01-15
Horsens. Mag. Lindberg er ankommen til vor Egn. Vi have Grund til at formode, at denne Reise er foranlediget ved at Hr. Magisteren har glemt Skriftens Ord: "Alt hvad J ville, at Menneskene skulde gjøre mod Eder, dette gjøre ogsaa J mod dem Math. 7, 12. Om der er en politisk Mission forenet med denne hans Fremtræden spores endnu ikke. De foreløbige Vidneforhører ville optage flere Dage. (Hs. Av.)
Aarhuus Stifts-Tidende, 1841-01-15
Aalborg den 13de Jan. Til Deputerede ere her valgte: Hr. Bankkasserer Otterstrøm i Aarhuus med 120, og Hr. Landsoverretsprocurator Jespersen, i Viborg med 101 St. Til Suppleanter Hr. Procurator Møller med 85 og Kjøbmand Pagh med (Aalb. Av.) 81 Stemmer.
Aarhuus Stifts-Tidende, 1841-01-15
Borgerrepræsentantvalg i de jydske Kjøbstæder: i Grenaae: Jstedetfor den aftrædende Formand, Hr. Cand. med. Hansen, valgtes Hr. Kjøbmand H. Hartvigsen.
Aarhuus Stifts-Tidende, 1841-01-15
Befordringer og Afgang. Hs. M. har under 7de d. M. allern, beskikket 2den Fuldm. i Zahlkammeret N. Dyrhauge til 1ste Fuldmægtig; første Copiist H. Sihm til 2den Fuldmægtig, og anden Copiist C. Preisler til 1ste Copiist. Licent. theol. L. Müller udnævnt til adj. Jnspecteur ved det kgl. Mynt= og Medaille=Cabinet.
Aarhuus Stifts-Tidende, 1841-01-15
Som Følge af den befalede Reduction i Statsgjeldsdirectionens Contoirer ere Underbogholderne Kammerraad Lange og Kammerassessor Tofte, saa og Copisterne Westergaard og Abildgaard samt Registrator Søndergaard, i Naade entledigede med Pension under Navn af Vartpenge. (De i hine Contoirer værende Copister skulle herefter benævnes Cancellister). Under 7de de er hidtilv. Revisor og Chef for 3die nu indgaaede Revisions contoir under det kongl. danske Cancellie, Cancelliraad Aagaard, udnævnt til Chef for Revisionscontoiret for Skifterne og de offentlige Stiftelser. Under f. D. har Hs. M. i Naade entlediget Chefen for Brandforsikkrings contoiret under Cancelliet, Cancelliraad Lehmann. Under 9de de har Hs. M. allern, udnævnt Cand. juris L. Reiersen til Cancellist i det kgl. danske Cancellie, samt beskikket surn. Assessor i Landsover- samt Hof= og Stadsretten, A. Meyer, til virkelig Assessor i bemeldte Ret.
Aarhuus Stifts-Tidende, 1841-01-15
J Stedet for Geh. Legationsraad Skrike, der i Naade er entlediget fra hans Post som 2den Secretair i Departementet for de udenlandske Sager, er allernaadigst udnævnt Kammerherre Reedz til 2den, og Kammerjunker, Krag til 3die Departementssecretair.
Aarhuus Stifts-Tidende, 1841-01-15
Ledige Embeder. Gylling Sognekald i Aarhuus Stift. - Catechet-Embedet i Assens. - Catechet-Embedet i Ringkjøbing. - Catechet Embedet i Nibe. - Catechet-Embedet i Rødbye paa Lolland. – Et Skolelærer Embedet paa Øen Sylt. Told- og Consumtions=Kasserer-Embede i Odense. – Gage 3000 Rbd. (Caution 10,000 Rbd. i kgl. Obl.)
Aarhuus Stifts-Tidende, 1841-01-15
Ved Tallotteriets 1334 Trækning i Wandsbeck udkom: No. 24. 15. 58. 81. 36.
Aarhuus Stifts-Tidende, 1841-01-15
Dødsfald. Forhenv. Revisor Porth, Marie Flindt (Datter af afd. Ritmester Flindt), Chr. J. Brock, Sergeant Schulz, Clara Bech f. Kornbech, Kurvemager Nagel, Smilie Johnsen, Fru Eckersberg f. Juel (47 Aar, gl.), Charlotte Petersen (29 Aar, Louise Brottrup f. Bruun (27 Aar, forhenv. Contoirchef under Finantserne Kammerraad Salchow, Styrmand Grove, Louise Svenstrup (Urtekr. Sv. Enke), Alle i Khvn. Augusta Wedell Wedellsborg, f. Comtesse Schack-Schackenborg paa Heg Trykt i Aarhuus Stiftsbogtrykkerie. netslund. Kirkesanger og Skolelærer Hansen til Søllinge og Hellerup. M. i Fyen. Enkepastorinde Dorothea Lend født v. Suckow (86 Aar gl.) i Odense. Jfr. Bartholin (83 Aar i Assens. Cathr. Lange (Toldforvalter, Langes Kone) i Jtzehoe. Farver og Overformynder Poul Søltoft i Hjørring. Sigurd Johnsen Strøiberg (Apotheker Stroivergs ældste Søn, 10 Aar gl.) i Aalborg. Jfr. Sara Hjorth i Binderup Mølle. Emma Rørdam tyngste Datter af Past. Rørdam i Laastrup Præstegaard. Farvalter P. N. Secher (21 Aar gl.) paa Steensmark.
Aarhuus Stifts-Tidende, 1841-01-15
Copulerede. Den 5te Jan, i Fansing Kirke, Forvalter ved Hovedgaarden Gammel-Estrup P. J. Poulsen og Jomfrue Anna Fr. Brandt. J Altona den 6te Jan. Hr. Advocat Warburg og Jomfrue Helena Cohn.
Aarhuus Stifts-Tidende, 1841-01-15
Jndsendt. Fredericia, den 9de Januar. Tirsdagen den 5te Januar d. A. ankom Hs. K. H. Kronprindsen her til Staden. Det behagede Høistsamme at modtage Embedsmændene, saavel militaire som civile, tilligemed Stadens Repræsentanter og Borgercorpsernes Officerer til Cour om Onsdagen, hvorefter der var stort Middags Taffel paa Palaiet. Om Aftenen havde Hs. Kongelige Høihed, foranstaltet Bal i den forhenværende Frederiks=Klubs Locale, hvor den største Munterned og Glæde herskede indtil Ballets Ophør. Under Taffelet blev nedenstaaende lille Sang med Hs. Kongelige Høiheds Tilladelse afsjunget, ledsaget af Musiken fra fyenske Jnfanterie=Regiment, der var tilstede for at musicere til Ballet. Velkommen, Fredrik, hjem igjen, Velkommen blandt os her. Vi glade juble mod Dig hen: Som Brudgom hilset vær, Hil Fredrik! – Hil hans Brud! Sign Brudeparret, Gud, Og skjænk dem her paa Jorden alt et Eden. Velsignelse det vorde Dem, Det fremme Danmarks Vel, Naar Fredrik fører Bruden hjem, Som skabe vil hans Held, Vi ønske: Gid det skee Vi det imode see, Thi Baandet knyttedes af Kjærligheden.
Aarhuus Stifts-Tidende, 1841-01-15
Hs. Kgl. Høihed betegnede sin Vei her i Staden med Velgierninger. Foruden flere enkelte Trængende, som modtoge betydelige Gaver til Lindring i deres Nød fra hans milde Haand, tilsendte han Fattigcommissionen 140 Rbd. r. S. til at uddeele mellem Stadens Fattige, og viste saaledes at han naadigst erindrede ogsaa dem, under sit kortvarige Ophold her i Staden. Allerede Torsdagen den 7de om Eftermiddagen, forlod den elskede Kronprinds Fredericia, og fortsatte Reisen til Kjøbenhavn under en talrig Mængdes lydelige Hurraraab, og fulgt af Alles bedste Velsignelses=Ønsker, – atter efterladende sig det kjæreste Minde i Fredericias taknemmelige Jndvaaneres Hjerter. 67.
Aarhuus Stifts-Tidende, 1841-01-15
Bekjendtgjørelser. At det har behaget det alvise Forsyn den 8de dennes, efter 9 Maaneder tiltagende Svaghed, ved en blid og rolig Død, at bortkalde min inderlig elskede Mand, mine 3de Børns kjærlige Fader, Sæbesyder Claus Møller, i hans Alders 64, og vort Ægteskabs 26de Aar, er bleven min tunge Lod, sørgeligst at bekjendtgjøre fraværende Familie og Venner. Aarhuus, den 9de Januar 1841. Ane Møller, fød Lassen.
Aarhuus Stifts-Tidende, 1841-01-15
Det behagede det alvise Forsyn den 19de d. M. at bortkalde til det bedre, min inderlig elskede Datter, Marie Christiane, i hendes 19de Aar, efter flere Aars Svagelighed og eet Aars tiltagende Brystsyge; hvilket herved sorgeligst bekjendtgjøres for fraværende Slægt og Venner. Weile, den 10de Januar 1841. Christine Magrethe, sal. Schousboe.
Aarhuus Stifts-Tidende, 1841-01-15
Kjøber til en brugelig Kobberkjedel paa 4 a 5 Tønders Jndhold, anviser Adressecontoiret.
Aarhuus Stifts-Tidende, 1841-01-16
No 10. Løverdagen den 16de Januar. Den til Forsendelse med Brevposterne Kongelig allernaadigst alene privilegerede Aarhuus Stifts-Tidende. Redigeres og udgives 4 Gange ugentlig af Overkrigscommissair J. F. Elmquist.
Aarhuus Stifts-Tidende, 1841-01-16
Blandinger. J Liverpool, tæt ved Havnen, reiser sig i denne Tid en uhyre Bygning af Qvaderstene, bestemt til Toldhuus. Det er nu ikke saa besynderligt; men at man seer Arbeidet fremmes, uden, som ved andre Bygningsarbeider, at see mange Murere og Haandlangere sysselsatte dermed, det er noget overordentligt. Thi man seer, Alt i Alt, kun tre Personer, den Ene staaer foran paa Muren, den Anden forneden ved en Krahn, og den Tredie er ansat ved Hanen af en Dampmaskine. Disse Tre arbeide ligesaameget, som ellers Hundrede. Stene paa 9000 B. Vægt løftes, ved Dampen, til det Stokværk, hvor den Ene af disse tre Arbeidere befinder sig; han tager imod dem, manipulerer dem uden mindste Anstrængelse, og paa et af ham givet Tegn sættes de paa deres Plads. For at kunne bygge med Damp, maa man først omgive Byggepladsen med en Jernbane, og paa denne opstille en Krahn, der maa naae høiere, end Huset, man vil bygge. Ved den omtalte Bygning har Krahnen en Høide af 200 Fod, og Tangene, som holde den, ere af en uhyre Tykkelse. Jntet lader sig sammenligne med denne ved Damp drevne Maskines Nøiagtighed og Lydighed, paa Kommando løfter og sænker den de sværeste Byrder, uden at feile en Linie De Forberedelser, som høre til at bygge paa denne Maade, ere rigtignok kostbare, men saa sparer man ogsaa siden store Summer i Arbeidsløn.
Aarhuus Stifts-Tidende, 1841-01-16
J en af de brittiske Naturforskeres senest afholdte Forsamlinger meddeeltes et Brev fra Ostindien, hvori der beskrives en høist mærkværdig Kornregn, som i afvigte Marts Maaned fandt Sted ved Raschket, i Præsidentskabet Bombay, under et af de hyppige Tordenveir, som paa denne Tid af Aaret forekomme sammesteds. Denne Regn faldt ikke alene i selve Byen; men ogsaa i en anseelig Omkreds, og Kornet var afet de Jndfødte aldeles ubekjendt Slags. Et andet, endnu mærkværdigere, men længe betvivlet Tilfælde tildrog sig for 70 til 80 Aar siden i Districtet Madras, hvor der, ifølge en Beretning fra Major Her riot, regnede Fisk ned paa Hovederne af en opstillet, netop marschfærdig Bataillon.
Aarhuus Stifts-Tidende, 1841-01-16
J Antwerpen havde man f. M. et overordentligt Naturphænomen. Kl. 2 om Eftermiddagen saa man, henved et Qvarteers Tid, ganske tydeligt en omvendt Regnbue paa Himlen.
Aarhuus Stifts-Tidende, 1841-01-16
Det største Dampskib som nogensinde er bygget er vistnok Jern=Dampskibet "Monmouth, hvis Drægtighed er 3600 Tons, med 1000 Hestes Maskinkraft. Det skal gaae mellem England og Amerika, og der menes, at det vil kunne gjøre Reisen i 10 Dage.
Aarhuus Stifts-Tidende, 1841-01-16
J en Kulmine ved Luttich indstyrtede den 25de Decbr. en saa voldsom Vandstrøm, at af 19 Mennesker som arbeidede i Stollen, omkom de Fire.
Aarhuus Stifts-Tidende, 1841-01-16
En stor Ulykke har i disse Dage fundet Sted, 4 Mile fra Beverloo. Der opkom Jld i de derværende Skove, som nylig vare kjøbte til en meget høi Priis af et fransk Selskab. Det var et skrækkeligt Syn. Jlden omspændte en Strækning af over 3 Mile, og man kunde see den 40 a 50 Fod høie Jldstøtte i en Afstand af 15 Mile.
Aarhuus Stifts-Tidende, 1841-01-16
Vi fortalte afvigte Sommer, at man, da Saanefloden i Mai stod meget lavt, havde fundet en Steen i Vandet, hvorpaa de Ord vare at læse: Hni manu, a pleure, qui me verre, pleurere. (Hvo mig har seet, har grædt, hvo mig faaer at see, skal græde.) Dette kommer man nu ihu i den Jammer, Oversvømmelsen har foranlediget. Dronning Victoria og hendes Gemal føre et lykkeligt Liv paa Slottet Windsor. Forrige Mandag ledsagede han hende ned til Jsen ved Frogmore, forat see paa Skøiteløbningen, ved denne Leilighed blev hun kjørt i en Slæde af Prinds Albert. Prindsen er en øvet Skøiteløber.
Aarhuus Stifts-Tidende, 1841-01-16
Ved Charonnebarrieren i Paris arresteredes nylig en Dame, som noglegange hver Dag passerede tilvogns derigjennem med et Barn paa Skjødet. Det opdagedes nemlig, at Barnet var et Anker, hvorpaa var sat et Dukkehoved, men forresten fyldt med Brændeviin.
Aarhuus Stifts-Tidende, 1841-01-16
Pariser Gavtyvene ere uudtømmelige i Opfindelsen, af nye Maader til at bestjæle andre Folk. Saaledes indfandt sig for nylig en ung Mand, der bar en lille Statue indhyllet i Musselin, under Armen, i en Boutik, forlangte hvide Handsker, proberede flere Par, og kjøbte endelig to Par, som han stak til sig. J dette Øieblik indfandt sig nye Kjøbere og den smukke Boutikpige tilte dem imøde forbi den unge Mand. Denne lod i det samme Statuen falde, som gik i tusinde Stykker. Den unge Kunstners Fortvivlelse var ubeskrivelig; han hulkede, Værket skulde have gjort hans Lykke; alle Tilstedeværende yttrede deres Deeltagelse. Men paa eengang sprang han op og raabte: "Berør Jntet, endnu er ikke Alt tabt!" Og han ilte ud. Jngen tænkte paa at holde ham tilbage og man lod Stykkerne ligge som de laae. Der forløb et Qvarteer, en halv Time, ja en heel Time og Kunstneren kom ikke igjen. Man blev opmærksommere og det viste sig nu, at den foregivne Kunstner havde været en Tyv, som havde medtaget nogle Dusin Par Handsker. Statuen var en slet Gibsfigur. Mad. Dorval, en berømt fransk Skuespillerinde, der netop gav Gjæsteroller i Lyon, da Oversvømmelsen sammesteds fandt Sted, skriver i et Brev derom: "Jeg befandt mig just paa Hjemveien til mit Hotel; men maatte, da Vandet stod saa høit i Gaderne, at det begyndte at gaae ind i Vognen til mig, skyndsomst stige i en Baad, hvori jeg da kom seilende til Hotellet, som jeg fandt staae 8 Fod høit i Vand. Det var Midnat. Vi gjorde Anskrig, og man spurgte os fra anden Etage: om hvem vi vare og Hvad vi vilde? Da jeg havde nævnt mit Navn, stak man en lang Stige ud, af hvilken jeg maatte krybe op, for at komme ind af Vinduet. Det var et frygteligt Veir, Regnen og Stormen kæmpede om Forrangen; Rhonens og Saonens Bølger brølede; fra alle Sider hørtes Raab om Hjelp og Redning, og til denne gyselige Concert udtordnede Kanonerne, der gave Nødsignalerne, Tacten. Saae man ud i de til Strømme forvandlede Gader, var den Scene, der frembød sig for Øiet, ikke mindre frygtelig. Ved Fakkelskin fore Baade igjennem Gaderne og reddede saa mange af de Ulykkelige, som de kunde, men mange lukkede deres Øine i Bølgerne. At gjøre sig en rigtig Forestilling, om en saadan Jammerseene, er fast umuligt." Kan man gratulere Dem, min Naadige, spurgte Marschal Soult forleden en ung smuk Hertuginde i Paris: "De har Haab om at nyde Moderglæder," St!" tilhviskede hun ham: "Lad Dem for Himlens Skyld ikke mærke med noget for min Mand. Jeg vil overraske ham J Lyon har en Skuespiller, i Dramaet Tempel ridderen, ladet sig saaledes henrive af sin Rolle, at han virkeligen stødte den med ham spillende Actrice, Madam Buyet, sin Dolk i Brystet, saa hun sank død om paa Brædderne.
Aarhuus Stifts-Tidende, 1841-01-16
En Veteran fra Slaget ved Fontenoy, Ligne ras, er død i Perigord, 117 Aar gl., efterladende en Enke, som er 98 Aar gl. Fanny Elsler er altsaa ikke forliist med et Skib, som man befrygtede forleden, hun befinder sig tvertimod meget vel i Newyork, hvor man endnu bestandig er saa enthusiasmeret for den berømte Dandserinde, at saa ofte hun kjører ud i hendes med fire Skimler forspændte Kane, slutte 30, 40 til 60 andre Kaner sig strax til hendes, og saaledes kjører hun som i et Triumphtog gjennem Byens Gader.
Aarhuus Stifts-Tidende, 1841-01-16
Prinds Louis Napoleon befinder sig vel paa Fortet Ham, hvor en Mis E., en Englænderinde, der er ham god, endogsaa deeler Fængsel med ham. Hans aarlige Jndtægter anslaaes til 55,000 Fr. Ved den nys i Leipzig stedfindende Rekruttering fremstillede sig en ung Mand, som, rimeligviis for at undgaae Militairpligten, stedse havde klædt sig som Fruentimmer, i Dameklæder, men blev kasseret, fordi Snørlivet, som han havde baaret saalænge, havde sammenskrumpet ham til en unaturlig Figur.